yátra devā́so ájuṣanta víśva íti tádasya víśvairdevairjúṣṭam bhavatyr̥ksāmā́bhyāṃ saṃtáranto yájurbhirítyr̥ksāmā́bhyāṃ vai yájurbhiryajñásyodŕ̥caṃ gáchanti yajñásyodŕ̥caṃ gachānī́tyevaìtádāha rāyaspóṣeṇa sámiṣā́ mademéti bhūmā vaí rāyaspoṣaḥ śrīrvaí bhū́māśíṣamevaìtadā́śāste sámiṣā́ mademetī́ṣam madatī́ti vai támāhuryaḥ śríyamaśnúte yáḥ paramátāṃ gáchati tásmādāha sámiṣā́ mademéti